text: [{"text_idx": "#000000", "text": "Hjartastartarar fyri eldri a\u0301 bu\u0301stovnum\nLinnandi vi\u00f0ger\u00f0 og li\u0301vsgo\u0301\u00f0ska a\u0301\u00f0renn dey\u00f0a"}, {"text_idx": "#000001", "text": "Hjartastartarar a\u0301 bu\u0301stovnum fyri eldri"}, {"text_idx": "#000002", "text": "T\u00f8kniliga menningin hevur f\u00f8rt vi\u00f0 s\u00e6r, at i\u0301 dag eru hjartastartarar l\u00e6ttir at handfara, b\u00e6\u00f0i ti\u0301 teir eru sma\u0301ir i\u0301 vavi og ti\u0301 munnlig veglei\u00f0ing er innbygd. Hetta merkir, at ta\u0301 hjartastartari ver\u00f0ur bru\u0301ktur, fer ein sja\u0301lvvirkandi r\u00f8dd i\u0301 gongd, sum veglei\u00f0ir bru\u0301karan."}, {"text_idx": "#000003", "text": "Fyrr vo\u0301ru hjartastartarar einans a\u0301 sju\u0301krahu\u0301sum. Nu\u0301 hevur almenningurin i\u0301 st\u00f8rri mun atgongd til hjartastartarar og seinastu a\u0301rini eru alt fleiri hjartastartarar settir upp a\u0301 ymsum st\u00f8\u00f0um i\u0301 F\u00f8royum. A\u0301 heimasi\u0301\u00f0uni hjartastartari.fo er yvirlit at finna."}, {"text_idx": "#000004", "text": "Hagt\u00f8l vi\u0301sa, at lutfalsligu ringu m\u00f8guleikarnir at yvirliva ein hjartaste\u00f0g i\u0301 almenna ru\u0301minum \u00f8kjast munandi, um skjo\u0301tt ver\u00f0ur bori\u00f0 at, vi\u00f0 at geva li\u0301vbjargandi fyrstuhja\u0301lp. Tess fleiri hjartastartarar eru i\u0301 almenna ru\u0301minum, tess st\u00f8rri eru sannli\u0301kindini fyri at yvirliva ein hjartaste\u00f0g.[1]"}, {"text_idx": "#000005", "text": "\u00d8ll fo\u0301lk hava r\u00e6tt til fyrstuhja\u0301lp, eisini eldri fo\u0301lk a\u0301 bu\u0301stovnum. To\u0301 koma fram ymiskar etiskar tvi\u0301st\u00f8\u00f0ur, ta\u0301 vit seta spurningin, hvat merkir ta\u00f0 fyri eldri fo\u0301lk a\u0301 bu\u0301stovni, at hjartastartari ver\u00f0ur settur upp a\u0301 stovninum ?"}, {"text_idx": "#000006", "text": "Spurt kann ver\u00f0a um, hv\u00f8rt ta\u00f0 er ein sja\u0301lvfylgja, at hjartastartari ver\u00f0ur ny\u0301ttur til bu\u0301fo\u0301lkini, ta\u0301 t\u00f8rvur er a\u0301 ti\u0301, ella um st\u00f8\u00f0ur eru, har hjartastartari ikki eigur at ver\u00f0a ny\u0301ttur. Vit kunnu eisini spyrja, hv\u00f8r skal taka avger\u00f0 um, hvat r\u00e6ttast er at gera?"}, {"text_idx": "#000007", "text": "Etiska ra\u0301\u00f0i\u00f0 hevur luttiki\u00f0 a\u0301 kjakfundi um hjartastartarar a\u0301 bu\u0301stovnum fyri eldri fo\u0301lk."}, {"text_idx": "#000009", "text": "Endama\u0301l vi\u00f0 hjartastartaraEndama\u0301li\u00f0 vi\u00f0 hjartastartara er at h\u00e6kka tali\u00f0 av go\u0301\u00f0um u\u0301rslitum av fyrstuhja\u0301lp, ta\u0301 perso\u0301nur f\u00e6r hjartaste\u00f0g."}, {"text_idx": "#000010", "text": "Gransking vi\u0301sir, at um vanlig fo\u0301lk duga at geva hjarta- og lungnabjarging, \u00f8kja vit m\u00f8guleikan hja\u0301 no\u0301gv fleiri fo\u0301lkum, at yvirliva ein knappliga o\u0301v\u00e6nta\u00f0an hjartaste\u00f0g. Fyri hv\u00f8nn minutt sum gongur, fellur m\u00f8guleikin at yvirliva vi\u00f0 7 \u2013 10%.[2]"}, {"text_idx": "#000012", "text": "I\u0301 or\u00f0askiftum um etiskar tvi\u0301st\u00f8\u00f0ur, i\u0301 samband vi\u00f0 uppsetan av hjartastartarum a\u0301 bu\u0301stovnum fyri eldri, eru ta\u00f0 tey eldri, sum eru i\u0301 mi\u00f0deplinum, heldur enn starvsfo\u0301lk og vitjandi, ho\u0301ast tey hava si\u0301na dagligu gongd a\u0301 sama sta\u00f0."}, {"text_idx": "#000013", "text": "Hetta skal si\u0301ggjast u\u0301t fra\u0301 ti\u0301, at hja\u0301 starvsfo\u0301lki og vitjandi er ikki talan um ta seinasu ti\u0301\u00f0ina av li\u0301vinum og ti\u0301 koma spurningarnir ikki a\u0301 sama ha\u0301tt um, hv\u00f8rt ta\u00f0 er gagnligt ella ikki, at hava hjartastartara t\u00f8kan."}, {"text_idx": "#000014", "text": "Hinvegin kann ein siga, at ta\u00f0 kann hava beinlei\u00f0is neiligar avlei\u00f0ingar fyri starvsfo\u0301lk og vitjandi, um hjartastartari ikki er a\u0301 bu\u0301stovni, har starvsfo\u0301lk og vitjandi eru."}, {"text_idx": "#000015", "text": "Eldri a\u0301 bu\u0301stovniEldri borgarar, sum bu\u0301gva a\u0301 bu\u0301stovni, hava sama krav um fyrstuhja\u0301lp sum \u00f8ll onnur."}, {"text_idx": "#000016", "text": "Kortini i\u0301koma etiskar tvi\u0301st\u00f8\u00f0ur, ta\u0301 mett ver\u00f0ur um, hvat ta\u00f0 kann merkja fyri eitt eldri bu\u0301fo\u0301lk, at hjartastartari er i\u0301 hu\u0301sinum, har vi\u00f0komandi by\u0301r og f\u00e6r dagliga r\u00f8kt og umsorgan seinastu ti\u0301\u00f0ina av li\u0301vinum."}, {"text_idx": "#000017", "text": "I\u0301 einst\u00f8ku st\u00f8\u00f0uni kann a\u0301byrgdarhavandi l\u00e6kni anna\u00f0hv\u00f8rt meta, at ta\u00f0 er gagnligt at geva fyrstuhja\u0301lp og solei\u00f0is bru\u0301ka hjartastartara ella meta, at u\u0301tlitini eru vo\u0301nleys fyri bu\u0301fo\u0301lki."}, {"text_idx": "#000018", "text": "Hinvegin kann bu\u0301fo\u0301lki sja\u0301lvt hava tiki\u00f0 st\u00f8\u00f0u til, at vi\u00f0komandi velur hjartastartara fra\u0301, um st\u00f8\u00f0a skuldi i\u0301komi\u00f0, har hjartastartari kundi veri\u00f0 ny\u0301ttur."}, {"text_idx": "#000019", "text": "Fyri starvsfo\u0301lk er umra\u0301\u00f0andi, at kenna umst\u00f8\u00f0urnar hja\u0301 ti\u0301 einstaka bu\u0301fo\u0301lkinum so v\u00e6l sum gj\u00f8rligt, fyri at kunna taka eina skikka\u00f0a og skilago\u0301\u00f0 avger\u00f0, um bu\u0301fo\u0301lk knappliga f\u00e6r o\u0301v\u00e6nta\u00f0an hjartaste\u00f0g."}, {"text_idx": "#000022", "text": "D\u00f8mi um ivama\u0301l i\u0301 samband vi\u00f0 at velja li\u0301vsleingjandi vi\u00f0ger\u00f0 vi\u00f0 hjartastartara fra\u0301:"}, {"text_idx": "#000023", "text": "\u00b7 N\u00e6r kunnu vit velja uppafturli\u0301ving fra\u0301?"}, {"text_idx": "#000024", "text": "\u00b7 Hv\u00f8r kann velja uppafturli\u0301ving fra\u0301?"}, {"text_idx": "#000026", "text": "\u00b7 Hvat um bu\u0301fo\u0301lki\u00f0 ella avvar\u00f0andi ikki eru samd vi\u00f0 l\u00e6kna/r\u00f8ktarstarvsfo\u0301lk?"}, {"text_idx": "#000027", "text": "\u00b7 Hvat um n\u00e6rmastu avvar\u00f0andi ikki eru samd?"}, {"text_idx": "#000028", "text": "Til h\u00f8gru a\u0301 hesari si\u0301\u00f0uni eru tilm\u00e6li um, hvussu ein tilgongd um hjartastartara a\u0301 bu\u0301stovni fyri eldri, kann skipast."}, {"text_idx": "#000031", "text": "Sundhedsstyrelsen: Hjertestartere AED placeret udenfor sygehuse"}, {"text_idx": "#000032", "text": "[1] Undladelse og afbrydelse af livsforl\u00e6ngende behandling. Etisk ra\u030ad 2012 s. 9[2] Hjartastartaranetverki\u00f0 "}, {"text_idx": "#000033", "text": "\u2022 M\u00e6lt ver\u00f0ur til at lei\u00f0sla og starvsfo\u0301lk tryggja, at bu\u0301fo\u0301lk og/ella avvar\u00f0andi tosa um og taka avger\u00f0 um, hv\u00f8rji teirra ynski eru i\u0301 sambandi vi\u00f0 m\u00f8guligan hjartaste\u00f0g og at hetta ver\u00f0ur skjalfest i\u0301 samstarvi vi\u00f0 vi\u00f0komandi l\u00e6kna."}, {"text_idx": "#000034", "text": "\u2022 M\u00e6lt ver\u00f0ur til, at na\u0301greiniligar mannagongdir ver\u00f0a gj\u00f8rdar i\u0301 sambandi vi\u00f0 bru\u0301k av hjartastartara a\u0301 bu\u0301stovnum og at hesar ver\u00f0a vi\u00f0gj\u00f8rdar vi\u00f0 j\u00f8vnum millumbilum og i\u0301 sambandi vi\u00f0 ny\u0301ggjar starvssetanir."}, {"text_idx": "#000035", "text": "\u2022 M\u00e6lt ver\u00f0ur til, at ra\u00f0festa venjingar til starvsfo\u0301lki\u00f0 a\u0301 bu\u0301stovnum i\u0301 hjarta- og lungnabjarging frammarlaga."}]